pythainlp/thai-wiki-dataset-v3 huggingface dataset:
เวริเวรี

เวริเวรี (Verivery; 베리베리; ตัวย่อ VRVR) เป็นบอยแบนด์ชาวเกาหลีใต้ที่ก่อตั้งโดยเจลลีฟิชเอนเตอร์เทนเมนต์ ในปี ค.ศ. 2018 พวกเขาเดบิวต์เมื่อวันที่ 9 มกราคม ค.ศ. 2019 ด้วยเพลง Veri-Us
พวกเขาอำนวยการผลิตอัลบั้มและสร้างมิวสิควิดีโอหลายเพลงด้วยตัวเอง ซึ่งกำกับและตัดต่อโดยมินชัน ร่วมด้วยสมาชิกเวริเวรคนอื่น พวกเขาได้อธิบายว่าพวกเขาได้รับแรงบันดาลใจจากการแสดงของศิลปินคนอื่น ในขณะที่กเยฮย็อนกล่าวว่ากระบวนการของพวกเขาเริ่มต้นจาการที่มินชันได้ดึงเอา "ความคิดที่หลากหลายของสมาชิกทั้งหมดภายใต้การนำของเขา"
== สมาชิก ==
ดัดแปลงมาจากข้อมูลในเนเวอร์
ทงฮอน (동헌) - หัวหน้า
โฮยอง (호영)
มินชาน (민찬)
คเยฮยอน (계현)
ยอนโฮ (연호)
ยงซึง (용승)
คังมิน (강민)
== ผลงานเพลง ==
=== สตูดิโออัลบั้ม ===
== อ้างอิง ==
== แหล่งข้อมูลอื่น ==
เว็บไซต์หลัก 
กลุ่มดนตรีที่ก่อตั้งในปี พ.ศ. 2561
กลุ่มดนตรีเคป็อป
เคป็อป
ศิลปินสังกัดเจลลีฟิชเอนเตอร์เทนเมนต์
นักร้องเกาหลีใต้
บอยแบนด์เกาหลีใต้
กลุ่มดนตรีป็อปสัญชาติเกาหลีใต้
นาเบโมโนะ

นาเบโมโนะ  หรือ นาเบเรียวริ (鍋料理, nabe ryōri) คืออาหารประเภทหม้อไฟแบบญี่ปุ่น เป็นอาหารจานร้อนที่รับประทานขณะต้มในหม้อ รับประทานขณะปรุงอาหารด้วยหม้อและแหล่งความร้อนบนโต๊ะอาหาร ในภาษาพูดทั่วไปในญี่ปุ่นมักเรียกว่า นาเบะ (鍋) เฉย ๆ
== อ้างอิง ==
อาหารญี่ปุ่น
แฟนตาซีบอยส์

แฟนตาซีบอยส์ (소년판타지 – 방과후 설렘 시즌2; Fantasy Boys) เป็นรายการแข่งขันเรียลลิตี้ของเกาหลีใต้ ที่กำลังจะมีขึ้นซึ่งสร้างขึ้นโดยเอ็มบีซี มีกำหนดออกอากาศทางเอ็มบีซีในวันที่ 30 มีนาคม ค.ศ. 2023 และจะออกอากาศทุกวันพฤหัสบดี เวลา 22:00 น. (เวลาในเกาหลีใต้) ในการประกาศผลครั้งสุดท้ายผู้เข้าแข่งขันที่มีคะแนนสูงสุด 12 อันดับแรกจะได้เดบิวต์เป็นบอยแบนด์วงใหม่ในนาม แฟนตาซีบอยส์
== แนวคิด ==
รายการนี้เป็นโครงการระดับโลกสำหรับการก่อตั้งกลุ่มบอยแบนด์เคป๊อปที่มีความสามารถ ซึ่งประกอบด้วยเด็กฝึกหัดจากทั่วโลก
ในเดือนมิถุนายน ค.ศ. 2022 ฟังกีสตูดิโอได้ประกาศการผลิตรายการ "อาฟเตอร์สคูลเอ็กไซต์เมนต์" ฉบับผู้ชายและเริ่มการประชุมกับต้นสังกัดวงการบันเทิง 53 แห่ง บริษัทผู้ผลิตยังกล่าวเพิ่มเติมว่าการเปิดตัวของวงบอยแบนด์ใหม่จะดำเนินผ่านเกมและตัวละครในเว็บตูน เกม เนื้อหาดิจิทัล และเอ็นเอฟที (NFT; Non-Fungible Token) ไปพร้อมกัน
ในเดือนกรกฎาคม ค.ศ. 2022 มีการจัดออดิชั่นและมีผู้เข้ารับการฝึกอบรมมากกว่า 1,000 คนจากทั่วโลก รวมถึงญี่ปุ่น จีน สหรัฐ ไทย ฯลฯ จากนั้นตั้งแต่วันที่ 18 พฤศจิกายนถึง 31 ธันวาคม ค.ศ. 2022 ผู้เข้าแข่งขันถูกคัดเลือกสำหรับเด็กผู้ชายทุกคนที่มีอายุ 14 ปีขึ้นไปโดยไม่คำนึงถึงสัญชาติ
== ผู้ดำเนินรายการ ==
พิธีกร: ชังมิน
ครูประจำชั้น (หรือที่เรียกว่าพี่เลี้ยง) ได้แก่
ชัง อู-ย็อง
ช็อน โซ-ย็อน
จิน-ย็อง
คัง ซึง-ยุน
ครูสอนแร็ป:
ฮันแฮ
เคบี
ครูสอนร้อง:
จิน-ย็อง
พัก ซู-มิน
ช็อง อุง-มิน
ครูสอนเต้น:
ยู กวัง-ย็อล
อี กวัง-แท็ก
== ผู้เข้าแข่งขัน ==
ความหมายของสี
== อันดับ ==
=== Producer Pick (ครูประจำชั้นเลือกไว้) ===
ในแต่ละภาคเรียนครูประจำชั้นหลักในภาคเรียนนั้นมีสิทธิในการเลือกช่วยผู้เข้าแข่งขันที่จะต้องตกรอบให้สามารถเข้าไปสู่รอบถัดไปได้ภาคเรียนละ 1 คน
== ผลงานเพลง ==
=== ซิงเกิล ===
== เรตติง ==
== หมายเหตุ ==
== อ้างอิง ==
== แหล่งข้อมูลอื่น ==
Fantasy Boys at Naver 
Fantasy Boys'' at Naver NOW 
บอยแบนด์เกาหลีใต้
เรียลลิตีโชว์
ทม วิศวชาติ

ทม วิศวชาติ (7 กันยายน พ.ศ. 2478 - 22 ธันวาคม พ.ศ. 2565) เป็นอดีตนักแสดง ผู้กำกับภาพยนตร์ และผู้กำกับละครชาวไทย เจ้าของฉายา ดาราตาโศก และมีศักดิ์เป็นลุงแท้ ๆ ของ หนึ่ง-มาฬิศร์ เชยโสภณ อดีตพระเอกละครชื่อดัง
== ประวัติ ==
ทม วิศวชาติ มีชื่อจริงว่า ชาญ เชยโสภณ เกิดเมื่อวันที่ 7 กันยายน พ.ศ. 2478 จบการศึกษาแผนกภาษาต่างประเทศจากโรงเรียนบพิตรพิมุขวิทยาลัย ต่อมาได้เดินทางไปศึกษาต่อด้านวิชาธุรกิจบันเทิงที่ประเทศสหรัฐอเมริกาเป็นเวลา 2 ปี
ทม วิศวชาติ เสียชีวิตเนื่องจากอาการติดเชื้อในกระแสโลหิตเมื่อวันพฤหัสบดีที่ 22 ธันวาคม พ.ศ. 2565 สิริรวมอายุได้ 87 ปี โดยได้จัดพิธีรดน้ำศพที่ศาลาพิสิษฐ์กุล วัดชลประทานรังสฤษดิ์ เมื่อวันศุกร์ที่ 23 ธันวาคม พ.ศ. 2565
== เข้าสู่วงการ ==
ชาญเข้าสู่วงการบันเทิงเมื่อปี พ.ศ. 2498 ขณะอายุเพียง 20 ปีจากการชักชวนของอดีตนักแสดงอาวุโสและศิลปินแห่งชาติป๋า ส.อาสนจินดา โดยได้แสดงภาพยนตร์เรื่องแรกคือเรื่อง ขวัญใจคนจน ซึ่งป๋าส. เป็นทั้งพระเอก ผู้สร้าง และผู้กำกับภาพยนตร์ โดยแสดงคู่กับ มิสยูไมซิน นางเอกฮ่องกง และ ป๋า ส. ยังได้เป็นผู้ตั้งชื่อ ทม วิศวชาติ ให้กับเขา
== ผลงาน ==
=== ภาพยนตร์ ===
=== ละครโทรทัศน์ ===
25?? เงา
2508 โรงแรมผี - ปริญญา
25?? เป็ดน้อย - ศักดิ์ชัย
2516 กากี - พญาครุฑ
2524 โอ้มาดา
2526 ผู้หญิงคนนั้นชื่อบุญรอด - คุณจิต
2529 แก้วราหู -
2532 สงครามเงิน -
2535 พี่เลี้ยง - ประทีป
2536 ภูตสาวเจ้าเสน่ห์
2537 ปีกมาร - พัลลภ
2540 ขัง 8 -
2543 รากนครา - (รับเชิญ)
== อ้างอิง ==
นักแสดงชายชาวไทย
นักแสดงชาวไทย
ผู้กำกับภาพยนตร์ชาวไทย
ผู้กำกับละครโทรทัศน์ชาวไทย
เท็ตสึยะ คากิฮาระ

เท็ตสึยะ คากิฮาระ (柿原 徹也かきはら てつや, 24 ธันวาคม 1982  -) เป็นนักพากย์ และนักร้องชายชาวญี่ปุ่น เกิดที่ประเทศเยอรมนี เป็นผู้อำนวยการและอยู่ในสังกัด Zynchro มีชื่อเล่นว่า คักกี (カッキー)
== ประวัติ==
เกิดที่เมืองดึสเซิลดอร์ฟ ประเทศเยอรมนี เป็นลูกชายคนโตในพี่น้องสองคนที่เกิดจากพ่อแม่ชาวญี่ปุ่น เคยอยู่ที่ญี่ปุ่นเป็นเวลาหลายปีในสมัยอนุบาลและชั้นประถมศึกษาปีที่ 1 แต่ช่วงอื่นก็อาศัยอยู่ในเยอรมนีตลอดจนกระทั่งอายุ 18 ปีจึงมาอยู่ญี่ปุ่น ตอนที่อาศัยอยู่ที่เยอรมนีนั้นเขาเคยมีโอกาสได้ทำงานฝึกสอนในโรงเรียนอนุบาลเป็นเวลาหนึ่งปี  ในตอนนั้นเด็ก ๆ ไม่ยอมเชื่อฟังเขา แต่เมื่อลองเลียนแบบเสียงของตัวการ์ตูน พวกเขาก็ดูเหมือนจะเริ่มฟัง นี่เลยเป็นแรงบันดาลใจให้เขาสนใจอยากทำงานที่เกี่ยวข้องกับวัฒนธรรมอนิเมะที่ญี่ปุ่นเพื่อสามารถอวดไปทั่วโลกได้ จึงตั้งเป้าจะเป็นนักพากย์ และหลังจากจบการศึกษาจากโรงเรียนมัธยมอาซากะในจังหวัดไซตามะ ก็เข้าเรียนที่มหาวิทยาลัยกากุชูอิง ใน ระหว่างที่เรียนอยู่ก็ได้เข้าเรียนในแผนกนักพากย์ของอะมิวส์เมนต์โซโงงากุอิงไปด้วย จนในปี 2002 จึงได้เริ่มงานในฐานะนักพากย์
ใน 2007 เขาได้รับรางวัลนักแสดงหน้าใหม่จากงานเซยูอะวอดส์ครั้งที่ 1
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2525
บุคคลจากดึสเซิลดอร์ฟ
นักพากย์ชายชาวญี่ปุ่น
โซกิ

โซกิ  คือเนื้อซี่โครงติดกระดูกหมู (สแปร์ริบ) ในโอกินาวะ โซกิยังแบ่งเป็นประเภทกระดูกแข็ง เรียกว่า ฮนโซกิ (本ソーキ) กับประเภทกระดูกอ่อน เรียกว่า นังกตสึโซกิ (軟骨ソーキ) ที่ร้านในโอกินาวะเองก็มีการใช้ส่วนต่างกันออกไปตามแต่ละร้าน
โซกิมักใส่ในโซบะโอกินาวะ โดยโซบะโอกินาวะที่ใส่โซกิจะเรียกว่า โซกิโซบะ (ソーキそば) คนมักจะเข้าใจกันว่าโซบะโอกินาวะจะต้องใส่โซกิ แต่ก็ไม่จำเป็นเสมอไป
== อ้างอิง ==
อาหารโอกินาวะ
โซบะโอกินาวะ

โซบะโอกินาวะ (沖縄そば) เป็นอาหารท้องถิ่นของจังหวัดโอกินาวะ (อาหารโอกินาวะ) ใช้เส้นบะหมี่ มีที่มามาจากบะหมี่จีน
ในจังหวัดโอกินาวะจะเรียกโซบะโอกินาวะว่า โซบะ เฉย ๆ หรือเรียกเป็นภาษาโอกินาวะว่า ซูบะ (すば) หรือ อูจินาซูบะ (うちなーすば) ได้รับเลือกให้เป็นหนึ่งใน 100 สุดยอดอาหารท้องถิ่นของหมู่บ้านเกษตรกรรม ภูเขา และชาวประมง
== อ้างอิง ==
อาหารโอกินาวะ
โซบะ
อาหารจากเส้น
สึกูดานิ

สึกูดานิ  เป็นอาหารญี่ปุ่นที่ทำโดยต้มในโชยุและน้ำตาล ว่ากันว่ามีต้นกำเนิดมาจากการเคี่ยวปลาเล็ก ๆ ให้เค็มเพื่อถนอมอาหาร ส่วนที่เกินก็จะนำมาขายโดยเรียกว่า สึกูดานิ สึกูดานิใช้ปลาขนาดเล็ก (เช่น ปลาอิกานาโงะ) หรือหอย (เช่น หอยอาซาริ) และสาหร่าย (เช่น คมบุ) และบางครั้งก็อาจเติมชิโซะและงา นอกจากนี้ยังมีสึกูดานิเนื้อวัวด้วย ซึ่งกล่าวกันว่าอร่อยเมื่อรับประทานกับข้าว
== รูปภาพ ==
ไฟล์:Ikanago 2.JPG|สึกูดานิปลาอิกานาโงะ กินเป็นเครื่องเคียงกับข้าว
ไฟล์:Shrimp or prawn dishes-1.jpg|สึกูดานิกุ้งซากูระ ที่นครชิซูโอกะ (ถ่ายเมื่อ 20 กันยายน 2017)
ไฟล์:Tsukudani-3.jpg|สึกูดานิปลาฮาเซะ (ถ่ายเมื่อ 29 ธันวาคม 2017)
ไฟล์:Tsukudani-4.jpg|สึกูดานิหอยอามิ (ถ่ายเมื่อ 29 ธันวาคม 2017)
ไฟล์:Tsukudaniphoto.jpg|สึกูดานิคมบุ
ไฟล์:Tsukudani-1.jpg|ฮาโตงาราชิ (ถ่ายเมื่อ 10 ธันวาคม 2017)
ไฟล์:Tsukudani-2.jpg|เคียราบูกิ (ถ่ายเมื่อ 10 ธันวาคม 2017)
ไฟล์:Shigure hamaguri.jpg|สึกูดานิหอยลาย (หอยชิงูเระ)
== อ้างอิง ==
อาหารญี่ปุ่น
อาหารจากอาหารทะเล
สึกูเนะ

สึกูเนะ  เป็นอาหารที่ทำโดยการปั้นเนื้อไก่หรือเนื้อปลาที่นำมาบดแล้วปั้นให้เป็นก้อนกลมหรือเป็นแท่ง
ทำโดยการใส่ตัวยึดเกาะ เช่น ไข่ไก่ แป้งมันฝรั่ง หรือมันภูเขา และเครื่องปรุงรส เช่น ขิง เกลือ และโชยุ ลงในเนื้อสัตว์ที่ตีหรือบดละเอียดแล้วนวดและปั้นเป็นก้อนลูกชิ้นหรือแท่ง
สึกูเนะเนื้อไก่บางครั้งเรียกว่า โกโระ (ゴロ) อาจเพิ่มผัก เช่น ต้นหอมสับละเอียด ชิโซะ หอมใหญ่ และกระดูกอ่อนไก่เข้าไปด้วย
"สึกูเนะ" แปลว่าสิ่งที่ปั้นขึ้น (สึกูเนตะ, ねた) ด้วยมือหรือด้วยเครื่องมือ ไม่ขึ้นกับว่าใช้วัตถุดิบอะไร ถ้าเอาเนื้อที่นวดมาหยิบด้วยปลายนิ้วหรือช้อนแล้วใส่ในหม้อหรือน้ำซุปเลยก็จะเรียกว่า สึมิเระ
สึมิเระและสึกูเนะบางครั้งเรียกรวมกันว่า กัง (丸, がん)
อาหารจากเนื้อปลา
อาหารจากเนื้อไก่
อาหารญี่ปุ่น
100 วันก่อนที่เธอจะจากไป

100 วันก่อนที่เธอจะจากไป  เป็นซีรีส์เว็บมังงะญี่ปุ่น เขียนเรื่องและวาดภาพโดยมิงิฮารุ เผยแพร่ในแพลตฟอร์มออนไลน์มังงะมีของสำนักพิพม์ชูเอชะตั้งแต่เดือนพฤศจิกายน พ.ศ. 2561 (และทางโชเน็งจัมป์+ตั้งแต่เดือนมกราคม พ.ศ. 2563) ถึงเดือนตุลาคม พ.ศ. 2563 เรื่องราวเกี่ยวกับสึดะ รินทาโร่ เด็กหนุ่มนักเรียนมัธยมปลายผู้มีความสามารถในการมองเห็นอายุขัย และคันซากิ อุมิ เด็กสาวนักเรียนมัธยมปลายผู้เหลือเวลาที่จะมีชีวิตไม่ถึง 100 วัน มิจิฮาระให้คำนิยามของซีรีส์ว่าเป็น "เรื่องราวเกี่ยวกับการต่อสู้กับอายุขัยและชะตากรรม" ซีรีส์มังงะมีลิขสิทธิ์ในประเทศไทยโดยสำนักพิมพ์รักพิมพ์
== เนื้อเรื่อง ==
สึดะ รินทาโร่เป็นเด็กหนุ่มนักเรียนมัธยมปลายผู้มีความสามารถในการมองเห็นอายุขัยของสิ่งมีชีวิตทุกอย่าง เขาต้องทนทุกข์กับความสามารถนี้ตั้งแต่ยังเป็นเด็ก และทำได้เพียงสังเกตอายุขัยของคนรอบตัวโดยไม่สามารถช่วยอะไรได้ วันหนึ่งเขาได้พบว่าคันซากิ อุมิ เพื่อนสมัยเด็กและเป็นคนที่ชอบเขา เหลือเวลาที่จะมีชีวิตไม่ถึง 100 วัน
ระหว่างขั้นตอนสร้างแนวคิด เดิมกำหนดจะให้คันซากิ อุมิตายหลังผ่านไป 100 วัน และเรื่องราวทั้งหมดจะเกี่ยวกับ "วิธีใช้ชีวิตภายใน 100 วัน" แต่ด้วยความที่เนื้อเรื่องมืดมน จึงมีการปรับเนื้อเรื่องให้มีความเป็นสุขนาฏกรรมจินตนิยมมากขึ้น โดยยังคงแก่นเรื่องดั้งเดิมไว้ 
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2561
เว็บคอมิกญี่ปุ่น
การ์ตูนญี่ปุ่นแนวสุขนาฏกรรมจินตนิยม
การ์ตูนญี่ปุ่นแนวโชโจะ
มังงะของสำนักพิมพ์ชูเอชะ
เว็บคอมิกที่ได้รับการตีพิมพ์
อะสตาร์อีสบอร์น (ซาวด์แทร็ก)

อะสตาร์อีสบอร์น (A Star Is Born) เป็นอัลบั้มเพลงประกอบภาพยนตร์ในชื่อเดียวกันในปี ค.ศ. 2018 แสดงโดยเลดีกากา และแบรดลีย์ คูเปอร์ เผยแพร่เมื่อวันที่ 5 ตุลาคม ค.ศ. 2018 โดยอินเตอร์สโคปเรเคิดส์ คูเปอร์ร่วมมือกับดีเจไวต์ ชาโดว์ผู้ร่วมงานขาประจำของกากา และนักดนตรีแนวคันทรีหลากหลายกลุ่มรวมถึงลูคัส เนลสันซึ่งแสดงในภาพยนตร์เรื่องนี้ในฐานะสมาชิกวงของคูเปอร์ เพลงประกอบรวมไปถึงการมีส่วนร่วมของเจสัน อิสเบล, มาร์ก รอนสัน, ไดแอน วาร์เรน และแอนดรูว์ ไวแอตต์ จากไมก์ สโนว์
เป็นอัลบั้มแนวป็อปและบลูส์ร็อกที่มีเพลงเกี่ยวกับความรักและการดิ้นรน ในเชิงพาณิชย์อัลบั้มนี้ติดอันดับชาร์ตในกว่า 20 ประเทศ ได้รับการรับรองระดับโกลด์และแพลทินัมจากหลายประเทศ สามารถจำหน่ายได้มากกว่าหกล้านแผ่นทั่วโลก ณ เดือนมิถุนายน ค.ศ. 2019 เพลง "Shallow" เปิดตัวเพลงประกอบภาพยนตร์ ซิงเกิลเมื่อวันที่ 27 กันยายน ค.ศ. 2018 ในขณะที่ "Always Remember Us This Way" และ "I'll Never Love Again" ก็ได้รับการเผยแพร่แบบจำกัดในบางประเทศเช่นกัน
อะสตาร์อีสบอร์นได้รับการเสนอชื่อเข้าชิงรางวัลแกรมมีทั้งหมด 7 รางวัล สามารถคว้ารางวัลการแสดงเพลงป็อปคู่/กลุ่มยอดเยี่ยม และเนื้อเพลงประกอบสื่อทัศน์ยอดเยี่ยมสำหรับเพลง "Shallow" และอีกหนึ่งปีต่อมาได้รับรางวัลซาวด์แทร็กประกอบสื่อโสตทัศน์ยอดเยี่ยม และเนื้อเพลงประกอบสื่อทัศน์ยอดเยี่ยมในครั้งนี้คือ "I'll Never Love Again (Film Version)" นอกจากนี้ยังได้รับรางวัลดนตรีประกอบภาพยนตร์ยอดเยี่ยมจากรางวัลแบฟตา ครั้งที่ 72 ในเวลาเพียงปีเดียว อัลบั้มนี้ก็กลายเป็นอัลบั้มที่ยิ่งใหญ่ที่สุดอันดับที่ 33 ของคริสต์ทศวรรษ 2010 ในบิลบอร์ด 200 ของสหรัฐ
== รายการเพลง ==
หมายเหตุ
&nbsp;– การผลิตเสียงเพิ่มเติม
&nbsp;– การผลิตเพิ่มเติม
&nbsp;– การผลิตหลักและการผลิตเพิ่มเติม
&nbsp;– การผลิตเสียง
== อ้างอิง ==
== แหล่งข้อมูลอื่น ==
อัลบั้มเพลงของเลดีกากา
อัลบั้มเพลงของค่ายอินเตอร์สโคปเรเคิดส์
อัลบั้มเพลงที่ผลิตโดยมาร์ก รอนสัน
อัลบั้มเพลงที่ผลิตโดยเลดีกากา
อัลบั้มเพลงบันทึกที่อิเล็กทริกเลดีสตูดิโอส์
ไซโค-พาส ถอดรหัสล่า

ไซโค-พาส ถอดรหัสล่า  (PSYCHO-PASS) เป็นซีรีส์อนิเมะโทรทัศน์ญี่ปุ่นแนวจิตวิทยาระทึกใจไซเบอร์พังก์ ผลิตโดยสตูดิโอโปรดักชัน ไอ.จี ร่วมกำกับโดยนาโอโยชิ ชิโอตานิและคัตสึยูกิ โมโตฮิโระ เขียนบทโดยเก็ง อูโรบูจิ ออกแบบตัวละครโดยอากิระ อามาโนะ และแต่งดนตรีประกอบโดยยูโงะ คันโนะ ซีรีส์อนิเมะออกอากาศทางผังรายการโนอิตามินะของช่องฟูจิทีวีตั้งแต่เดือนตุลาคม พ.ศ. 2555 ถึงมีนาคม พ.ศ. 2556 ซีรีส์อนิเมะมีฉากเป็นประเทศญี่ปุ่นที่มีสังคมแบบดิสโทเปียซึ่งปกครองด้วยระบบซีบิล เรื่องราวเกี่ยวกับหญิงสาวชื่อสึเนโมริ อาคาเนะ เจ้าหน้าที่คนใหม่ที่เข้าร่วมในแผนกสืบสวนอาชญากรรมของกรมความปลอดภัยสาธารณะ มีหน้าที่รับผิดชอบไขคดีที่เกี่ยวข้องกับ  อาชญากรแอบแฝง
== อ้างอิง ==
== อ่านเพิ่มเติม ==
== แหล่งข้อมูลอื่น ==
Psycho-Pass at The Encyclopedia of Science Fiction
อนิเมะที่ออกฉายในปี พ.ศ. 2555
นิยายญี่ปุ่นที่ตีพิมพ์ในปี พ.ศ. 2556
อาชญากรรมในการ์ตูนญี่ปุ่น
การ์ตูนญี่ปุ่นแนวรหัสคดี
รายการโทรทัศน์ที่มีฉากในประเทศญี่ปุ่น
ไลต์โนเวล
ความหลากหลายทางเพศในอนิเมะและมังงะ
รัฐบาลในบันเทิงคดี
คัง ซึง-ยุน

คัง ซึง-ยุน (강승윤; Kang Seung-yoon; เกิด ) หรือที่รู้จักกกันในชื่อ ซึงยุน (Seungyoon) หรือ ยุน เป็นนักร้อง นักแต่งเพลง นักแสดง และหัวหน้าวงบอยแบนด์ชาวเกาหลีใต้ชื่อ วินเนอร์ การปรากฏตัวของเขาในรายการเรียลลิตี้ประกวดร้องเพลงทางโทรทัศน์ชื่อ ซูเปอร์สตาร์ เค2 (2010) ทำให้เขามีความโดดเด่นหลังจากจบอันดับที่สี่ ดิจิทัลซิงเกิล "Instinctively" กลายเป็นซิงเกิลอันดับหนึ่งของเขาในฐานะศิลปินเดี่ยวและมียอดขายดิจิทัลเกือบ 2 ล้านชุด เมื่อวันที่ 12 มกราคม ค.ศ. 2011 เขาเซ็นสัญญากับค่ายเพลงเกาหลีใต้ วายจีเอนเตอร์เทนเมนต์ และเปิดตัวอย่างเป็นทางการในฐานะศิลปินเดี่ยวเมื่อวันที่ 16 กรกฎาคม ค.ศ. 2013 ด้วยดิจิตอลซิงเกิลชื่อ "It Rains " (비가 온다) และเป็นหัวหน้าวงวินเนอร์ เมื่อวันที่ 17 สิงหาคม ค.ศ. 2014
คังได้ลองแสดงผ่านซิทคอมเรื่อง  รีเวนจ์ออฟเดอะชอร์ตเลกเจด (2011) เขาได้รับบทบาทนักแสดงนำครั้งแรกในเว็บซีรีส์เรื่อง วีโบร้กอัพ (2015) ซึ่งทำให้เขาได้รับรางวัลแรกในสาขานี้ด้วยรางวัล "นักแสดงชายยอดเยี่ยม" จากเค-เว็บเฟสต์อวอร์ด บทบาทของเขาในเรื่อง ไพรซันเพลย์บุค (2017) และ ไครอส (2020) ทำให้อาชีพนักแสดงของเขามั่นคงยิ่งขึ้น คังยังเป็น "แมสก์คิงคนที่ 122" ในรายการ คิงออฟแมสก์ซิงเกอร์ ของเอ็มบีซี ภายใต้นามแฝง "Chow Yun-fat" เขาทำลายสถิติการชนะติดต่อกัน 6 ครั้ง ทำให้เขาได้รับตำแหน่ง "แชมป์ไอดอล 6 สมัยคนแรก" และ "แชมป์ที่อายุน้อยที่สุด" ในขณะนั้น
== ผลงานเพลง ==
=== สตูดิโออัลบั้ม ===
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2537
บุคคลที่ยังมีชีวิตอยู่
นักร้องเคป็อป
นักร้องชายชาวเกาหลีใต้
นักร้องป็อปเกาหลีใต้
นักแสดงละครโทรทัศน์ชายชาวเกาหลีใต้
นักร้องชายชาวเกาหลีใต้ในศตวรรษที่ 21
ไอดอลชายชาวเกาหลีใต้
สมาชิกของวินเนอร์
ศิลปินสังกัดวายจีเอนเตอร์เทนเมนต์
วียอรีกา เดินชีเลอ

วาซีลีกา วียอรีกา เดินชีเลอ (Vasilica Viorica Dăncilă, ; เกิด 16 ธันวาคม 1963) เป็นนักการเมืองชาวโรมาเนีย อดีตผู้นำพรรคประชาธิปไตยสังคม (เปเอสเด) และนายกรัฐมนตรีโรมาเนียระหว่างวันที่ 29 มกราคม 2018 ถึง 4 พฤศจิกายน 2019 ถือเป็นประธานพรรคเปเอสเดและนายกรัฐมนตรีโรมาเนียคนแรกที่เป็นผู้หญิง
เดินชีเลอเป็นสมาชิกของพรรคเปเอสเดตั้งแต่ปี 1996 แรกเริ่มในฐานะส่วนหนึ่งขององค์การพรรคในเทศมณฑลเตเลออร์มัน ในปีต่อ ๆ มา เธอดำรงตำแหน่งหลายตำแหน่งทั้งในพรรคและในการปกครองส่วนท้องถิ่น เธอเป็นสมาชิกสภาท้องถิ่นจนถึงปี 2009 เมื่อเธอได้รับเลือกตั้งเป็นสมาชิกสภาผู้แทนราษฎรเป็นครั้งแรก ในปี 2022 เธอลาออกจากพรรคเพื่อเข้าร่วมพรรคประชาชนชาติร่วมกันซึ่งเพิ่งตั้งใหม่ในตอนนั้น และกลายมาเป็นประธานของพรรค
ก่อนเข้าสู่วงการการเมือง เดินชีเลอเคยเป็นวิศวกรประจำบริษัทเปตรอม และก่อนหน้านั้นเคยสอนหนังสือที่โรงเรียนมัธยมอุตสาหการวีเดเล
== เรื่องอื้อฉาว ==
ในเดือนกุมภาพันธ์ 2018 เดินชีเลอถูกกล่าวหาว่าเลือกปฏิบัติ หลังเธอตราหน้าสมาชิกรัฐสภายุโรปกลุ่มหนึ่งที่ "ให้ข้อมูลผิด ๆ แก่สหภาพยุโรป" ในประเด็นเกี่ยวกับการแก้ไขกฎหมายยุติธรรม ว่าเป็นพวก "ออทิสติก" ไม่นานหลังจากนั้น สมาคมผู้ปกครองเด็กออทิสติก (Association of Parents of Children with Autism) อ้างว่าการนำศัพท์ "ออทิสติก" มาใช้ในแง่ลบท่ามกลางการถกเถียงทางการเมืองเช่นนี้ถือเป็นการละเมิดผู้ที่มีภาวะออทิสติก นอกจากนี้ คณะกรรมการแห่งชาติเพื่อต่อต้านการเลือกปฏิบัติยังเริ่มกระบวนการพิจารณาเกี่ยวกับความเห็นของเธอที่สื่อถึงการเลือกปฏิบัติ ต่อมาเธอได้ออกมาขอโทษและระบุว่าไม่ได้ตั้งใจจะว่าร้ายผู้ที่มีกลุ่มอาการออทิสซึม
นอกจากนี้เดินชีเลอยังถูกวิจารณ์ว่าขาดความรู้เรื่องไวยากรณ์ภาษาโรมาเนีย ขาดความลื่นไหลในการใช้ถ้อยคำ ขาดความรู้เรื่องการเลือกใช้ศัพท์ และขาดความรู้ในประเด็นที่เกี่ยวข้องกับภาระหน้าที่ของเธอ มีร์ชา ดูมีตรู อธิการบดีมหาวิทยาลัยบูคาเรสต์และอดีตรัฐมนตรีศึกษาธิการ ระบุลักษณะสำนวนภาษาของเธอว่า "เข้าใจยาก" และ "เต็มไปด้วยข้อผิดพลาดในการประกอบประโยค และความไม่คงเส้นคงวาทางตรรกะ"
ในเดือนกรกฎาคม 2018 ขณะเดินชีเลอพบนายกรัฐมนตรีดุชกอ มาร์กอวิช แห่งมอนเตเนโกร เธอสับสนชื่อกรุงพอดกอรีตซา เมืองหลวงของมอนเตเนโกร กับกรุงพริสตีนา เมืองหลวงของคอซอวอ (ซึ่งโรมาเนียไม่รับรองว่าเป็นรัฐเอกราช)
== อ้างอิง ==
นักการเมืองโรมาเนีย
นายกรัฐมนตรีโรมาเนีย
วิศวกรชาวโรมาเนีย
รักรักรักรักรักเธอหมดหัวใจจากแฟนสาว 100 คน

เป็นซีรีส์มังงะญี่ปุ่น แนวฮาเร็ม และสุขนาฏกรรมจินตนิยม ที่เขียนโดยริกิโตะ นากามุระ และวาดภาพประกอบโดยยุกิโกะ โนซาวะ เริ่มตีพิมพ์ในนิตยสาร Weekly Young Jump ของชูเอชะ ตั้งแต่เดือนธันวาคม พ.ศ. 2562 มังงะมีลิขสิทธิ์ในประเทศไทยโดยสำนักพิมพ์รักพิมพ์ เมื่อเดือนธันวาคม พ.ศ. 2565 มีการรวบรวมไว้เป็นเล่มทังโกบง ถึงเล่มที่ 12 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Bibury Animation Studios ออกอากาศตั้งแต่เดือนตุลาคมปี พ.ศ. 2566
== ตัวละคร ==
== อ้างอิง ==
== แหล่งข้อมูลอื่น ==
อนิเมะ รักรักรักรักรักเธอหมดหัวใจจากแฟนสาว 100 คน ที่ปีลีปีลี
มังงะที่ตีพิมพ์ในปี พ.ศ. 2562
ซีรีส์อนิเมะโทรทัศน์ที่เปิดตัวในปี พ.ศ. 2566
ซีรีส์อนิเมะที่สร้างจากมังงะ
การ์ตูนญี่ปุ่นแนวสุขนาฏกรรมจินตนิยม
การ์ตูนญี่ปุ่นแนวเซเน็ง
มังงะของสำนักพิมพ์ชูเอชะ
รักพิมพ์
บัณฑิตรัตติกาล

บัณฑิตรัตติกาล (밤을 걷는 선비) เป็นซีรีส์โทรทัศน์ของเกาหลีใต้ปี ค.ศ. 2015 ที่สร้างจากมันฮวาที่มีชื่อเดียวกันซึ่งเขียนโดยโจ จู-ฮี และวาดภาพประกอบโดยฮัน ซึง-ฮี นำแสดงโดยอี จุน-กี, อี ยู-บี, ชิม ชาง-มิน, อี ซู-ฮย็อก และคิม โซ-อึน ออกอากาศทางช่องเอ็มบีซี ตั้งแต่วันที่ 8 กรกฎาคม ถึง 10 กันยายน ค.ศ. 2015 ในวันพุธและพฤหัสบดี เวลา 21:55 น. (เวลามาตรฐานเกาหลี) จำนวน 20 ตอน
ละครเรื่องนี้เป็นการกลับมารวมตัวของอี จุน-กีและคิม โซ-อึนซึ่งทั้งคู่แสดงร่วมกันในภาพยนตร์เรื่อง Fly, Daddy, Fly ในปี ค.ศ. 2006
== เรื่องย่อ ==
โช ยัง-ซุน (อี ยู-บี) เป็นลูกสาวของขุนนางที่ครอบครัวสูญเสียทุกอย่างเมื่อพ่อของเธอถูกใส่ร้ายในข้อหากบฏ ยัง-ซุนเริ่มปลอมตัวเป็นผู้ชายเป็นคนขายหนังสือและได้พบกับคิม ซ็อง-ย็อล (อี จุน-กี) บัณฑิตผู้หล่อเหลาและลึกลับซึ่งทำงานที่ฮงมุงกวัน คิม ซ็อง-ย็อลใช้เวลา 120 ปีในฐานะแวมไพร์ผู้พิทักษ์ซึ่งมีหน้าที่กำจัดแวมไพร์ตัวอื่น ๆ ในฐานะแวมไพร์ผู้พิทักษ์ เขาสามารถออกไปเผชิญแสงแดดตราบเท่าที่เขาสวมเสื้อคลุมสีดำพิเศษของเขา
== อ้างอิง ==
ละครโทรทัศน์ช่องบริษัทกระจายเสียงและแพร่ภาพมุนฮวา‎
ชิฮารุ ซาวาชิโระ

ชิฮารุ ซาวาชิโระ (沢城 千春さわしろ ちはる, 20 ธันวาคม 1987 -) เป็นนักพากย์และนักแสดงชาวญี่ปุ่น สังกัดสเตย์ลัก เกิดที่โตเกียว นักพากย์ มิยุกิ ซาวาชิโระ เป็นพี่สาวของเขา
== ผลงานพากย์ ==
สึกิโนะ ทาเลนท์ โปรดัคชั่น (นานาเสะ โนโซมุ)
Caligula (ชิกิชิมะ ริตสึ)
A3! (เซ็ตสึ บันริ)
ซันนีบอย (มุรายามะ)
คนนอกรีต ขีดเส้นล่า (ไทงะ)
ไฮด์การ์ด (บอบบี บอล)
 ชีวิตผู้ชนะแบบไม่ทันตั้งตัว (เดมิโอรอส)
แด่เธอผู้เป็นนิรันดร์ (เซบัส)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2530
บุคคลจากมหานครโตเกียว
นักแสดงชายชาวญี่ปุ่น
นักพากย์ชายชาวญี่ปุ่น
มิเอะ โซโนซากิ

มิเอะ โซโนซากิ (園崎 未恵そのざき みえ, 7 กุมภาพันธ์ 1973 -) เป็น นักพากย์ นักแสดง และ นักร้อง ชาวญี่ปุ่น เกิดที่โตเกียว สังกัดรีแม็กซ์ ชื่อที่ใช้ในการแสดงเดิมเคยเขียนเป็น そのざきみえ ซึ่งอ่านเหมือนชื่อปัจจุจัน แค่เป็นอักษรฮิรางานะล้วน
== ผลงานพากย์ ==
เอี้ยก้วยเจ้าอินทรี (เซียวเหล่งนึ่ง)
สไตรก์วิตเชส (แกร์ทรูท บาร์คฮอร์น)
เพลงรักสองหัวใจ (เซโตะ ฮิโรโกะ)
จัสต์บีคอส! (แม่ของเอย์ตะ)
 (เทลมอน)
แข้งเด็กหัวใจนักสู้ (อาโออิ โนริโกะ)
ชีวิตใหม่ไม่ธรรมดาของราชาปีศาจขี้เหงา (โอลิเวีย เวล ไวน์)
เลิฟออลเพลย์ (โทยามะ ฮารุกะ)
สกิลสุดพิสดารกับมื้ออาหารในต่างโลก (มิคาเอรา)
ไฮด์การ์ด (บรันดี บลูเมนทาล)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2516
บุคคลจากมหานครโตเกียว
นักร้องเพลงประกอบอนิเมะ
นักร้องป็อปหญิงญี่ปุ่น
นักแสดงหญิงชาวญี่ปุ่น
นักพากย์หญิงชาวญี่ปุ่น
อาโออิ อิจิกาวะ

อาโออิ อิจิกาวะ (市川 蒼いちかわ あおい, 2 ตุลาคม 1991 -) เป็นนักพากย์ชาย ชาวญี่ปุ่น เกิดที่จังหวัดฟุกุโอกะ สังกัดสำนักงานโอซาวะ
== ผลงานพากย์ ==
จัสต์บีคอส! (อิซึมิ เอย์ตะ)
DARLING in the FRANXX (มิตสึรุ)
สึรุเนะ -ชมรมยิงธนูโรงเรียนมัธยมคาเซไม- (ทาเกฮายะ เซย์ยะ)
number24 (ทสึตสึระ ยาโยอิ)
พลันเดอเรอร์ จอมโจรคนเหนือเลข (เปเล โปโปโล)
ซันนีบอย (นางาระ)
ขังดวลแข้ง (อิงาราชิ กุริมิ)
สุขาวดีอเวจี (ยามาดะ อาซาเอมง ฟุจิ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2534
บุคคลจากจังหวัดฟูกูโอกะ
นักพากย์ชายชาวญี่ปุ่น
บทความที่ขาดแหล่งอ้างอิงตั้งแต่ตุลาคม 2565
บทความที่ขาดแหล่งอ้างอิงตั้งแต่มิถุนายน 2565
อูอิโร

อูอิโร  คือขนมญี่ปุ่นนึ่งประเภทหนึ่ง ในอดีตชื่อเรียกอาจถูกเขียนเป็นฮิรางานะแบบเก่าได้เป็น ういらう, うゐらう นอกจากนี้ยังเรียกว่า อูอิโระ (ういろ, うゐろ) หรืออาจเรียกว่า อูอิโรโมจิ (外郎餅, ういろうもち)
โดยทั่วไปแล้วอูอิโรทำโดยการนวดแป้งธัญพืช เช่น แป้งข้าวเจ้า กับน้ำตาล และน้ำร้อน เทลงในแม่พิมพ์ แล้วนึ่งในตะกร้าไอน้ำ ธัญพืชอาจใช้แป้งข้าว (ข้าวเจ้า, ข้าวเหนียว), แป้งสาลี, ผงวาราบิ ฯลฯ ส่วนน้ำตาลอาจใช้เป็น น้ำตาลทรายขาว, น้ำตาลทรายแดง ฯลฯ มักจะใส่ส่วนผสมต่าง ๆ เช่น ถั่วแดงกวน และมัตจะ อูอิโรน้ำตาลทรายแดง (黒糖ういろう) ซึ่งใช้น้ำตาลทรายแดงนั้นถือเป็นรูปแบบดั้งเดิม มีมาตั้งแต่ยุคมูโรมาจิ
== ความหลากหลาย ==
ไฟล์:CodazziNairo1.jpg|thumb|right|200px|อูอิโรที่นาโงยะ
ไฟล์:Tado_uiro1.jpg|thumb|right|200px|อูอิโรที่จังหวัดมิเอะ
ไฟล์:五建ういろ.jpg|thumb|right|200px|อูอิโรที่เกียวโต
ไฟล์:長田のういろや「白ういろ」と「抹茶ういろ」.jpg|thumb|right|200px|อูอิโรของศาลเจ้านางาตะที่โคเบะ
ไฟล์:Uiro Honpo Odawara.jpg|thumb|right|200px|อูอิโรของโอดาวาระ
ไฟล์:Mihorido uiro.jpg|thumb|right|200px|อูอิโรที่จังหวัดยามางูจิ
ไฟล์:Bō Uirō.jpg|thumb|right|200px|อูอิโรแท่งที่จังหวัดโทกูชิมะ
== อ้างอิง ==
วางาชิ
โทตี้มิวสิกอวอร์ดส์ 2022

โทตี้มิวสิกอวอร์ดส์ 2022 (TOTY Music Awards 2022: TPOP Of The Year) เป็นงานประกาศผลรางวัลสำหรับเพลงไทยแนวไทยป็อป ประจำปี พ.ศ. 2565 มอบรางวัลให้แก่ศิลปินและคนเบื้องหลังในสาขาต่าง ๆ ซึ่งต่อยอดมาจากรายการที-ป็อปสเตจโชว์ จัดขึ้นโดย บริษัททีป็อป อินคอปอเรชั่น จำกัด (ร่วมทุนกันระหว่างบริษัท เอสซีบี เอ็กซ์ จำกัด (มหาชน) และ บริษัท เวิร์คพอยท์ เอ็นเทอร์เทนเมนท์ จำกัด (มหาชน)) ในวันที่ 13 มีนาคม พ.ศ. 2566 ณ โรงละครเคแบงก์สยามพิฆเนศ 
== การแสดงในงานประกาศรางวัล ==
รายชื่อศิลปินที่แสดงในการถ่ายทอดสดงานประกาศรางวัล
แบร์นักเคิล
นุนิว
เคลียร์
ขมิ้น กิ่งศักดิ์
เปเปอร์ เพลนส์
อินดิโก้
แองจี้
โฟร์มิกซ์
เมอร์
ฝ้ายคู้ดเกิร์ล
แปม อัญญ์ชิสา
น้ำชา
ซิลวี่
มิกซ์ฟรุ้ต
ทิกเกอร์
เพอร์เซส
อาลาล่า
หมีพูห์
คิน
มัจฉา
นนท์ ธนนท์
พร็อกซี่
เวนิต้า
แอทลาส
โฟร์อีฟ
ไบร์ท วชิรวิชญ์
มิลลิ
พิธีกรดำเนินงานประกาศรางวัล
เขมรัชต์ สุนทรนนท์
== รางวัลความสำเร็จสูงสุด ==
รางวัลความสำเร็จสูงสุด (Lifetime Achievement Award) เป็นรางวัลพิเศษ ที่มอบให้กับศิลปินที่ประสบความสำเร็จในวงการเพลง รวมถึงเป็นแรงบันดาลใจให้กับศิลปินคนอื่น ๆ ผู้ที่ได้รางวัล ได้แก่
สาว สาว สาว
โชว์ทรีบิวต์ก่อนการรับรางวัลโดย โฟร์อีฟ ในเพลง "เป็นแฟนกันได้ยังไง" ของ สาว สาว สาว
== รายชื่อศิลปินและเพลงที่ได้รับการเสนอชื่อเข้าชิงรางวัลยอดเยี่ยม ==
รางวัลมาจากการคัดเลือกโดยคณะกรรมการทั้ง 5 คน ได้แก่ จตุพร พรหมพันธุ์, อนันต์ ลือประดิษฐ์, วราฤทธิ์ มังคลานนท์, พรเทพ แซ่เฮง และ วรเชษฐ ไพศาขมาศ
สำหรับผู้ได้รับรางวัลแสดงเป็น ตัวหนา
== รายชื่อศิลปินและเพลงที่ได้รับการเสนอชื่อเข้าชิงรางวัลยอดนิยม ==
รางวัลแต่ละสาขาจะนับจากยอดรับชม รับฟัง และยอดการโหวตสูงสุดในปี 2565 ตั้งแต่วันที่ 1 มกราคม – 31 ธันวาคม พ.ศ. 2565 ซึ่งจะคัดสรรมาจากยอดสะสมในแต่ละสาขา เพื่อนำมาให้แฟนคลับและผู้ฟังได้ร่วมคัดเลือก ผ่านการโหวต การสตรีมในช่วงเวลาที่กำหนด เพื่อมอบรางวัล The Best Of ของแต่ละสาขาภายในงาน
สำหรับผู้ได้รับรางวัลแสดงเป็น ตัวหนา
== ดูเพิ่ม ==
ที-ป็อปสเตจโชว์
== อ้างอิง ==
== แหล่งข้อมูลอื่น ==
รางวัลดนตรี
ดนตรีในปี พ.ศ. 2565
ประเทศไทยในปี พ.ศ. 2565
เวิร์คพอยท์ เอ็นเทอร์เทนเมนท์
วาราบิโมจิ

วาราบิโมจิ  เป็นขนมญี่ปุ่นที่ทำจากแป้งวาราบิ ที่นุ่มละลายในปากได้ดี นิยมรับประทานกับแป้งถั่วเหลือง ผงมัตจะ หรือน้ำเชื่อมน้ำตาลทรายแดง
== วิธีการผลิต ==
ตัวอย่างวิธีการทำเป็นดังต่อไปนี้
ผสมแป้งวาราบิเข้ากับน้ำและน้ำตาล
ทำให้แป้งเหนียวเหนอะหนะด้วยการให้ความร้อนโดยใช้ไฟ
ปล่อยให้เย็นที่อุณหภูมิห้องประมาณ 10 นาที
โรยแป้งถั่วเหลืองด้านบนและเติมน้ำเชื่อมน้ำตาลทรายแดงเพื่อให้อร่อยยิ่งขึ้น นอกจากนี้ยังมีประเภทที่ทำโดยผสมผงมัตจะกับแป้งวาราบิ และประเภทที่โรยด้วยมัตจะแทนแป้งถั่วเหลือง
แป้งวาราบิเป็นแป้งที่ได้จากเหง้าของวาราบิ แต่เนื่องจากมีราคาแพง จึงมักผสมกับแป้ง เช่น แป้งมันฝรั่ง แป้งมันสำปะหลัง หรือแป้งเท้ายายม่อม
นอกจากนี้หากทำตามสูตรข้างต้นแล้วทิ้งไว้เป็นเวลานานหรือทำให้เย็นโดยใส่ในตู้เย็น แป้งจะแข็งตัวอีกครั้ง แต่สามารถป้องกันได้ด้วยการผสมกับทรีฮาโลส
== ภาพ ==
ไฟล์:Warabi mochi-1.jpg|วาราบิโมจิที่อาซูมิโนะ
ไฟล์:Warabimochi yosimitsu.jpg|วาราบิโมจิของโยชิมิตสึ
ไฟล์:Warabi mochi 1.jpg|วาราบิโมจิที่ขายที่ซูเปอร์มาร์เก็ต (1)
ไฟล์:Warabi-mochi 2020.jpg|วาราบิโมจิที่ขายที่ซูเปอร์มาร์เก็ต (2)
== อ้างอิง ==
วางาชิ
แป้ง